– Ձեր մատը վէրքին վրայ դրիք: 2013 թուականին երբ պետական օրէնքի համաձայն դպրոցը բացինք` մանկապարտէզը չկրցանք բանալ: Ծնողները չէին ցանկար փոքրիկները ուղարկել: Միւս դասարաններուն մէջ եւս աշակերտներու թիւը պակսեցաւ: Բայց կամաց-կամաց որոշ ծնողներ քաջութիւն եւ համոզում ունեցան եւ իրենց զաւակները դպրոց բերին: Դրացին լսեց, երկրորդ օրը ան ալ իր զաւկին դպրոց բերաւ. այս ձեւով դասարանը լեցուեցաւ: Այսինքն, օրէ օր ծնողները հանգստացան, վստահեցան եւ իրենց զաւակները սկսան դպրոց բերել. անձամբ կը բերեն եւ անձամբ կը տանին: Այս ձեւով մանկապարտէզի բաժինը սկսաւ գործել օրինաւոր ձեւով: Իսկ մեծերը, որոնք կրնան իրենք իրենց կարիքները հոգալ, աւելի վստահութիւն տրուած է: